Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19, 64/20) Školski odbor Osnovne škole „Braća Glumac“ uz prethodnu suglasnost Županijske skupštine Dubrovačko-neretvanske županije (KLASA: 602-02/21-01/279 URBROJ: 2117/1-04-21-04 od 23.srpnja 2021.g.) na sjednici održanoj dana 6.listopada 2021.g. donosi :

**IZMJENE I DOPUNE STATUTA**

**OSNOVNE ŠKOLE „BRAĆA GLUMAC“**

Članak 1.

**Članak 10. mijenja se i glasi:**

Djelatnost Škole je odgoj i obvezno osnovno obrazovanje djece i mladih.

Osnovno obrazovanje obuhvaća opće obrazovanje i druge oblike obrazovanja djece i mladih.

Članak 2.

**Članak 11. mijenja se i glasi:**

Djelatnost Škole obavlja se kao javna služba.

Škola pri obavljanju poslova na temelju javnih ovlasti i odlučivanju na temelju javnih ovlasti o pravima, obvezama ili pravnim interesima učenika, roditelja ili skrbnika učenika, drugih fizičkih ili pravnih osoba postupa prema odredbama Zakona o općem upravnom postupku, Zakona o odgoju i obrazovanju u osnovnoj i srednjoj školi i propisima kojima se uređuje djelatnost osnovnog školstva te drugim posebnim propisima.

Članak 3.

**Članak 24. mijenja se i glasi:**

Škola obavlja djelatnost iz članka 10. ovoga statuta u sjedištu Škole.

U sjedištu Škole izvodi se nastava i drugi oblici odgojno-obrazovnog rada za učenike Škole.

Članak 4.

**Članak 85.mijenja se i glasi:**

Stručna tijela Škole su Učiteljsko vijeće i razredno vijeće.

Članak 5.

**Članak 88. se briše**.

Članak 6.

**Članak 89.mijenja se i glasi**:

Na sjednicama Učiteljskog i Razrednog vijeća odlučuje se javnim glasovanjem ako za pojedino pitanje u odredbama ovog statuta, Poslovnika o radu kolegijalnih tijela ili drugim općim aktom nije određeno drukčije.

Članak 7.

**Članak 152.mijenja se i glasi:**

Školski odbor, Učiteljsko vijeće, Razredno vijeće, Vijeće roditelja i druga tijela Škole rade na sjednicama koje se održavaju prema potrebi i u skladu s propisima i godišnjim planom i programom rada Škole.

Članak 8.

Ove Izmjene i dopune Statuta Osnovne škole „Braća Glumac“ stupaju na snagu danom objave na oglasnoj ploči Škole.

Predsjednica Školskog odbora:

Marina Antica

Ove Izmjene i dopune Statuta Osnovne škole „Braća Glumac“ objavljene su na oglasnoj ploči Škole dana 6.listopada 2021.g.,a stupile su na snagu 6.listopada 2021.g.

v.d. ravnateljica Škole:

Vedrana Ortika Medini

KLASA:602-01/21-02/41

URBROJ:2145-1-06-21-1

U Lastovu,6.listopada 2021.g.